OBRAZLOŽENJE

Iako je 11. europski razvojni fond (ERF) stupio na snagu, novi postupak koji se odnosi na doprinose država članica iznesen u člancima 21. – 24. Uredbe Vijeća (EU) br. 2015/323 o financijskoj uredbi koja se primjenjuje na 11. europski razvojni fond primjenjivat će se prvi put na prvi obrok za 2016. Člankom 63. Uredbe Vijeća (EU) br. 2015/323 propisano je da se postupci koji se odnose na doprinose država članica utvrđeni u njezinim člancima od 21. do 24. prvi put primjenjuju u pogledu doprinosa za godinu N + 2, pod uvjetom da Unutarnji sporazum o 11. ERF-u stupi na snagu nakon godine N (1. ožujka 2015. = N + 1), tako da će se ti članci primjenjivati na N + 2 (1. poziv na doprinose u 2016.). Do tog će se datuma Europska komisija nastaviti pozivati na članke od 57. do 61. Financijske uredbe o Desetom ERF-u kad je riječ o pitanjima koja se odnose na doprinose država članica.

Stoga, i u skladu s člankom 57. stavkom 5. Financijske uredbe o Desetom ERF-u, ovim se prijedlogom obuhvaća:

–iznos trećeg obroka doprinosa za 2015.

U skladu s člankom 57. stavkom 7. Financijske uredbe o Desetom ERF-u, posebno se određuje iznos kojim upravlja Komisija i iznos kojim upravlja Europska investicijska banka (EIB).

U skladu s člankom 145. Financijske uredbe o Desetom ERF-u EIB je Komisiji poslao svoje ažurirane procjene obveza i plaćanja u okviru instrumenata kojima upravlja.

U skladu s člankom 58. stavkom 2. Financijske uredbe, u okviru poziva na doprinose potrebno je najprije iskoristiti iznose raspoložive iz prethodnih ERF-ova, jedan za drugim. Pozivi na doprinose u ovom prijedlogu stoga se odnose na iznose koji su u okviru Desetog ERF-a određeni za EIB i za Komisiju.

U skladu s člankom 57. stavkom 5. Financijske uredbe o Desetom ERF-u, Vijeće mora odlučiti o ovom prijedlogu najkasnije 21 kalendarski dan nakon podnošenja prijedloga Komisije, a države članice moraju platiti treći obrok najkasnije 21 kalendarski dan nakon datuma kada su obaviještene o odluci Vijeća.

U skladu s člankom 1. drugim podstavkom Odluke Vijeća 2013/759/EU o prijelaznim mjerama upravljanja ERF-om od 1. siječnja 2014. do stupanja na snagu 11. Europskoga razvojnog fonda („instrument za premošćivanje”), udjeli doprinosa država članica navedeni u članku 1. stavku 2. točki (a) unutarnjih sporazuma za 8., 9. i 10. ERF smanjuju se na odgovarajući način nakon stupanja na snagu Unutarnjeg sporazuma za 11. ERF. Smanjenje će utjecati na doprinose država članica Komisiji za 2015., 2016. i 2017. u skladu s prilagodbom koju svaka pojedina država članica odabere.

Člankom 60. stavkom 1. Financijske uredbe o Desetom ERF-u predviđa se da će se od države članice koja obrok doprinosa ne plati u roku zahtijevati plaćanje kamate na neplaćeni iznos; u istom je članku utvrđen i način plaćanja kamata.

2015/0246 (NLE)

Prijedlog

ODLUKE VIJEĆA

o financijskim doprinosima koje trebaju platiti države članice radi financiranja Europskog razvojnog fonda u 2015., uključujući treći obrok za 2015.

VIJEĆE EUROPSKE UNIJE,

uzimajući u obzir Ugovor Europske unije i Ugovor o funkcioniranju Europske unije,

uzimajući u obzir Unutarnji sporazum između predstavnika vlada država članica, koji su se sastali u okviru Vijeća, o financiranju pomoći Zajednice na temelju višegodišnjeg financijskog okvira za razdoblje od 2014. do 2020. godine, u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije („Unutarnji sporazum o Desetom ERF-u”), a posebno njegov članak 7.,

uzimajući u obzir Uredbu Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na Deseti Europski razvojni fond (dalje u tekstu „Financijska uredba o Desetom ERF-u”), a posebno njezin članak 57. stavak 5.,